
I. [bookmark: _Toc488998667][bookmark: _Toc88807432][bookmark: _Toc88813493] BENDROSIOS NUOSTATOS

1.1. Trakų rajono savivaldybės administracija, Vytauto g. 33, Trakai (toliau – Perkančioji organizacija), numato pirkti inžinerinių tinklų, sporto paskirties inžinerinių statinių, kitų pagalbinių pastatų paskirties pastato ir kitos paskirties inžinerinių statinių Birutės g. 23, Trakuose, statybos rangos darbus su darbo projekto parengimu (BVPŽ kodai – 45233161-5, 45112720-8, 45212230-6 71320000-7). 
1.2. Pirkimas vykdomas vadovaujantis Lietuvos Respublikos Viešųjų pirkimų įstatyme (toliau – Viešųjų pirkimų įstatymas), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis atviro konkurso sąlygomis (toliau – Pirkimo sąlygos). Vartojamos pagrindinės sąvokos, apibrėžtos Viešųjų pirkimų įstatyme.
[bookmark: _Hlk183613204]1.3. Išankstinis skelbimas apie numatomą pirkimą nebuvo paskelbtas. Šis pirkimas vykdomas atviro konkurso būdu naudojantis Centrinės viešųjų pirkimų informacinės sistemos priemonėmis (toliau - CVP IS). Pirkimo dokumentai skelbiami adresu https://viesiejipirkimai.lt. Pirkimo dokumentų sudedamoji dalis yra skelbimas apie pirkimą. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu https://viesiejipirkimai.lt. Registracija CVP IS yra nemokama.
1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
1.5. Perkančioji organizacija nėra pridėtinės vertės mokesčio (toliau – PVM) mokėtoja.
1.6. Bet kokia informacija, pirkimo sąlygų paaiškinimai, pranešimai ar kitas Perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (https://viesiejipirkimai.lt). 
1.7. Kontaktiniai asmenys yra: 
- dėl klausimų, susijusių su pirkimo objektu – Trakų rajono savivaldybės administracijos Statybos, ūkio plėtros ir turto valdymo skyriaus specialistas Aleksas Rynkevič tel. +370 528 66286, el. p. aleksas.rynkevic@trakai.lt; 
- dėl klausimų, susijusių su viešojo pirkimo procedūromis, pirkimo sąlygų reikalavimais - Teisės, personalo, civilinės metrikacijos ir viešųjų pirkimų skyriaus vyriausioji specialistė Edita Dagienė, tel. +37052858320, el. p. edita.dagiene@trakai.lt. 
1.8. Bendravimas tarp nurodytų asmenų, įgaliotų palaikyti tiesioginį ryšį su tiekėjais, ir tiekėjų vykdomas CVP IS priemonėmis.
1.9. Šio pirkimo tikslas – sudaryti pirkimo sutartį, leidžiančią nusipirkti perkančiajai organizacijai reikalingus darbus, racionaliai naudojant tam skirtas lėšas.
1.10. Stebėtojai dalyvauti pirkimo komisijos posėdžiuose nėra kviečiami.

II. [bookmark: _Toc488998668][bookmark: _Toc88813494]PIRKIMO OBJEKTAS

[bookmark: _Hlk121477969]           2.1. Pirkimo objektas - pagal UAB „APLAN“ 2026 m. parengtą Techninį projektą „Inžinerinių tinklų, sporto paskirties inžinerinių statinių, kitų pagalbinių pastatų paskirties pastato, kitos paskirties inžinerinių statinių Birutės g. 23, Trakų mieste, statybos projektas“, projekto Nr. 22-PP.24031-TP, perkama darbo projekto parengimo paslaugos ir visos apimties projekto įgyvendinimo statybos rangos darbai. AB „ESO“ elektrotechnikos prijungimo ir rekonstravimo dalių darbai į šį pirkimo objektą neįtraukiami (toliau – Darbai). 
[bookmark: _Hlk184118454]2.1.1. Perkamų Darbų apimtys: Statybos darbai atliekami pagal techninį projektą (rengėjas UAB „APLAN“, Nr. 22-PP), vadovaujantis teisės aktais, reglamentuojančiais jų atlikimą ir vadovaujantis sutarties projekto sąlygomis, nuostatomis ir terminais (pirkimo sąlygų 4 priedas). Statybos darbų apimtys numatytos techniniame projekte (pirkimo sąlygų 3 priedas). Techniniam projektui išduotas 2026-09-18 statybą leidžiantis dokumentas Nr. LSNS-05-260918-00267 (pirkimo sąlygų 3 priedas).
Perkama:
Perkamų Darbų kiekiai ir savybės nustatyti UAB „APLAN“ 2026 m. parengtame techniniame projekte „Inžinerinių tinklų, sporto paskirties inžinerinių statinių, kitų pagalbinių pastatų paskirties pastato, kitos paskirties inžinerinių statinių Birutės g. 23, Trakų mieste, statybos projektas“, projekto Nr. 22-PP.24031-TP (toliau – Techninis projektas).
Tiekėjas pagal perkančiosios organizacijos pateiktą Techninį projektą privalo parengti visas pirkimo objektui įgyvendinti būtinas Darbo projekto dalis. Darbo projektas turi detalizuoti, bet nekeisti Techninio projekto sprendinių, išskyrus teisės aktų ir Sutarties nustatyta tvarka suderintus pakeitimus.
Techninio projekto dalys:
Bendroji dalis;
Sklypo sutvarkymo dalis;
Statinio architektūros dalis;
Statinio konstrukcijų dalis;
Vandentiekio ir nuotekų šalinimo dalis;
Lauko vandentiekio ir nuotekų šalinimo dalis;
Melioracijos statinių pertvarkymo projektas
Elektrotechnikos dalis (lauko apšvietimas ir vidaus elektrotechnika)
Elektroninių ryšių dalis 
Apsauginės signalizacijos dalis
Gaisrinio aptikimo ir signalizavimo dalis 
Elektrotechnikos dalis. Prijungimo dalis (ESO)
Elektrotechnikos dalis. Rekonstravimo dalis (ESO)
Lauko elektroninių ryšių dalis
Šildymo, vėdinimo ir oro kondicionavimo dalis
Gaisrinės saugos dalis.

Techninio projekto elektrotechnikos prijungimo ir rekonstravimo dalių (ESO) darbai į pirkimo objektą neįtraukiami.
Statybos Darbų metu tiekėjas privalo pildyti elektroninį statybos darbų žurnalą ir užtikrinti, kad pildomas elektroninis statybos darbų žurnalas atitiktų STR 1.06.01:2016 nuostatas.
Tiekėjas privalo iki statybos darbų pradžios savo sąskaita sudaryti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sutartį atskirai dėl kiekvieno statomo statinio pagal Lietuvos Respublikos statybos įstatymo XI skirsnyje nustatytus reikalavimus.
Tiekėjas privalo užtikrinti, kad statybvietėje statybos darbus atliekantys asmenys turėtų Lietuvos Respublikos valstybinio socialinio draudimo įstatymo nustatyta tvarka suformuotą skaidriai dirbančio asmens identifikavimo kodą (toliau – statybininko ID kodą), o asmenys, kurie statybvietėje atlieka ne su statybos darbais susijusią veiklą, – jų identifikavimo priemonę, taip pat teikti Skaidriai dirbančiojo tapatybės identifikavimo informacinės sistemos tvarkytojui duomenis apie statybininko ID kodo turėtojo darbdavį ir statybininko ID kodo turėtoją.
Atlikus darbus, parengti išpildomąją dokumentaciją (išpildomąsias geodezines nuotraukas ir kadastrines bylas), jas suderinti su VĮ Registrų centru.
Tiekėjas turės parengti statybos užbaigimui būtiną dokumentaciją, nustatyta Lietuvos Respublikos statybos įstatymo tvarka, ir atlikti statybos užbaigimo procedūras (pagal Užsakovo įgaliojimą).
2.2. Techninio projekto specifikacijose, aiškinamuosiuose raštuose, brėžiniuose, kiekių žiniaraščiuose ar kituose pirkimo dokumentuose galimai nurodyti medžiagų / įrangos gamintojai ar prekės ženklai, konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“ ir yra tik informacinio pobūdžio. Tiekėjas nėra įpareigotas siūlyti ir / ar naudoti šių gamintojų produkciją. Tiekėjas parinkdamas medžiagas pagal pateiktus darbų sąnaudų žiniaraščius ir pateiktą techninį projektą, pasiūlymo teikimui, vietoje įvardintų medžiagų turi teisę parinkti lygiavertes medžiagas (pateikiant tai įrodančius dokumentus). Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
Techninio projekto bendrosios dalies ir kitų jo dalių nuostatos, kuriomis nustatomi papildomi tiekėjų kvalifikaciniai reikalavimai ir ribojama tiekėjo teisė pasitelkti subtiekėjus ar nustatomi subtiekimo apimties ribojimai, nelaikomos šio pirkimo dokumentų dalimi ir pasiūlymų rengimui, pasiūlymų vertinimui bei sutarties vykdymui netaikomos. Techninio projekto nuostatos negali būti aiškinamos kaip nustatančios papildomus, šiose pirkimo sąlygose nenustatytus, tiekėjų kvalifikacijos, subtiekėjų pasitelkimo ar subtiekimo apimties ribojimo reikalavimus. Tiekėjų kvalifikacija, jų pasitelkiami subtiekėjai ir subtiekėjų pajėgumai vertinami pagal šiose pirkimo sąlygose aiškiai nustatytus reikalavimus.
[bookmark: _Hlk169206065]2.3. Darbų atlikimo terminai. Darbai, įskaitant Darbo projekto parengimą, statybos darbų atlikimą, statybos užbaigimui būtinos dokumentacijos parengimą ir Rangovui pagal Sutartį pavestų statybos užbaigimo procedūrų atlikimą, turi būti atlikti per 18 (aštuoniolika) mėnesių nuo sutarties įsigaliojimo dienos. Darbo projektas turi būti parengtas per pirmuosius 2 (du) mėnesius nuo sutarties įsigaliojimo dienos.
Darbų atlikimo terminas sutartyje nustatytais atvejais gali būti pratęstas ne ilgesniam kaip 2 (dviejų) mėnesių laikotarpiui.
2.4. Teikdamas pasiūlymą, tiekėjas į siūlomą kainą turi įskaičiuoti visas išlaidas ir visus mokesčius, turi prisiimti riziką už visas išlaidas, kurias, teikdamas pasiūlymą ir laikydamasis pirkimo dokumentuose nustatytų reikalavimų, privalėjo įskaičiuoti į pasiūlymo kainą, t.y. tiekėjo pasiūlymo kaina turi apimti ir tuos darbus, kurie nors ir nebuvo tiesiogiai nustatyti pirkimo dokumentuose ir sutartyje, bet yra būtini sutarčiai įvykdyti, o tiekėjas turėjo ir galėjo juos numatyti ir įvertinti dar iki pasiūlymų pateikimo termino pabaigos.
2.5. Pirkimo objektas į dalis neskaidomas, todėl tiekėjas turi pateikti pasiūlymą visai pirkimo apimčiai bendrai. Šiam pirkimo objektui yra parengtas vienas techninis projektas. Skaidyti pirkimo objektą į atskiras pirkimo objekto dalis (mažesnius objektus) yra netikslinga, kadangi darbai atliekami vienoje teritorijoje, norima užtikrinti sklandų projekto įgyvendinimą, darbų atlikimo technologijos klausimai yra sprendžiami kompleksiškai viso objekto mastu.
2.6. Tiekėjams neleidžiama pateikti alternatyvių pasiūlymų. Tiekėjų pateikti alternatyvūs pasiūlymai nagrinėjami nebus. 
2.7. Darbai bus vykdomi kultūros paveldo objekte - Trakų senamiesčio urbanistinis draustinis (814), Trakų istorinis nacionalinis parkas (945). Tiekėjas privalo statybos metu užtikrinti statybinių atliekų rūšiavimą ir perdavimą teisę jas tvarkyti turintiems atliekų tvarkytojams, neleisti teršalams patekti į aplinką, nedeginti atliekų statybvietėje, o darbo vietą užbaigus darbus sutvarkyti pagal darbo projekto ir teisės aktų reikalavimus. Statybos metu susidariusios atliekos rūšiuojamos ir perduodamos teisę jas tvarkyti turintiems atliekų tvarkytojams. Statybos darbų metu taikomos priemonės dulkių, triukšmo ir aplinkos taršos mažinimui. Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) (toliau – Tvarkos aprašas), kurį turi taikyti Lietuvos Respublikos viešųjų pirkimų įstatyme apibrėžtos perkančiosios organizacijos pirkdamos prekes, paslaugas ar darbus:
2.7.1. vadovaujantis Tvarkos aprašo 4.3 punktu, perkamiems darbams tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. Reikalavimai nustatyti pirkimo sąlygų 3.12 p. 4 lentelėje ir sutarties projekto (pirkimo sąlygų 4 priedas) 5.24 p. 
2.8.Vadovaujantis Lietuvos Respublikos viešųjų pirkimų įstatymo nuostatomis ir perkančiosios organizacijos pareiga racionaliai naudoti lėšas bei užtikrinti pirkimo objekto atitiktį nustatytiems techniniams, funkciniams ir kokybiniams reikalavimams, buvo atlikta VšĮ CPO LT elektroninio katalogo modulių analizė (patikrinimo data – 2026-10-02, https://katalogas.cpo.lt/katalogas/).
Analizės metu nustatyta, kad CPO LT kataloge nėra siūloma tokio pobūdžio statybos rangos darbų, kurie pilna apimtimi atitiktų šio pirkimo objekto specifiką ir perkančiosios organizacijos poreikius, t. y.:
- pirkimo objektas apima kompleksinius statybos darbus;
- darbai bus vykdomi saugomoje teritorijoje – Trakų istoriniame nacionaliniame parke, kultūros paveldo objekte – Trakų senojo miesto vietoje, kultūros paveldo vietovėje – Trakų senamiestyje, todėl taikomi papildomi aplinkosauginiai, paveldosauginiai, projektavimo sprendinių ir darbų vykdymo ribojimai bei specialūs reikalavimai;
- būtinas individualus techninių sprendinių įgyvendinimas pagal parengtą techninį  projektą, įskaitant specifinius medžiagų, technologijų ir darbų organizavimo reikalavimus;
- pirkimo objektas yra vientisas ir technologiškai susijęs, todėl jo skaidymas ar standartizuotų VšĮ CPO LT kataloge siūlomų darbų taikymas neužtikrintų tinkamo projekto įgyvendinimo, atsakomybės aiškumo bei darbų koordinavimo.
VšĮ CPO LT elektroniniame kataloge siūlomi statybos darbai yra standartizuoto pobūdžio ir nėra pritaikyti specifiniams, individualiems, saugomoje teritorijoje įgyvendinamiems projektams, kuriems būtini papildomi kvalifikaciniai, patirties bei darbų vykdymo organizavimo reikalavimai.
Atsižvelgiant į tai, kad VšĮ CPO LT kataloge nėra galimybės įsigyti pirkimo objekto, pilnai atitinkančio perkančiosios organizacijos poreikius ir projekto specifiką, bei siekiant užtikrinti tinkamą projekto įgyvendinimą, kokybę ir teisės aktų reikalavimų laikymąsi, pirkimas bus vykdomas įprastine Lietuvos Respublikos viešųjų pirkimų įstatyme nustatyta tvarka.
[bookmark: _Toc88813495][bookmark: _Hlk184378771][bookmark: _Hlk184377182]2.9. Darbų atlikimo vieta – Birutės g. 23, Trakai.
2.10. Pirkimo biudžetas: 5 965 200,00 Eur be PVM.

III. TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA
		
[bookmark: _Hlk183686589]3.1. Tiekėjai, dalyvaujantys pirkime, turi neatitikti tiekėjų pašalinimo pagrindų, atitikti minimalius kvalifikacijos reikalavimus ir pateikti pirkimo sąlygų 5 priede nustatytos formos užpildytą Europos bendrąjį viešųjų pirkimų dokumentą (toliau – EBVPD) pagal Lietuvos Respublikos viešųjų pirkimų įstatymo (toliau – VPĮ) 50 straipsnyje nustatytus reikalavimus. EBVPD pildomas jį įkėlus į svetainę adresu http://ebvpd.eviesiejipirkimai.lt/espd-web/. Tiekėjas, pildydamas EBVPD, laukelyje „Procedūros tipas“ turi pasirinkti „Atvira“. Užpildžius bei atsisiuntus, EBVPD yra pasirašomas ir pateikiamas CVP IS priemonėmis kartu su kitais pasiūlymo dokumentais. Perkančioji organizacija su pasiūlymu nereikalauja pateikti lentelėje nurodytų pašalinimo pagrindų nebuvimą įrodančių dokumentų. Vadovaujantis VPĮ 25 str. 1 d., pažymų, patvirtinančių VPĮ 46 str. nurodytų tiekėjo pašalinimo pagrindų nebuvimą, nereikalaujama, kai tiekėjas pateikia EBVPD. Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo. Vis dėlto, Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą. Atskirą EBVPD pildo tiekėjas, kiekvienas tiekėjų grupės narys (jeigu pasiūlymą teikia tiekėjų grupė), kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį. Fiziniams asmenims, kuriuos tiekėjas ketina įdarbinti pirkimo laimėjimo atveju ir kurių pajėgumais tiekėjas remiasi pagal VPĮ 49 straipsnį, EBVPD pildyti nereikia.
3.2. Perkančioji organizacija pirmiausia įvertins pasiūlymus, po to tikrins, ar nėra ekonomiškai naudingiausią pasiūlymą pateikusio dalyvio pašalinimo pagrindų, ar šio dalyvio kvalifikacija atitinka nustatytus reikalavimus ir, ar tiekėjas laikosi kokybės vadybos sistemos ir (arba) aplinkos apsaugos vadybos sistemos standartų.
3.3. Tiekėjai iš viešųjų pirkimų procedūros pagal nustatytus tiekėjų pašalinimo pagrindus gali būti atmetami bet kuriame pirkimo procedūros etape. Tiekėjas šalinamas iš viešųjų pirkimų procedūros, jeigu:

2 lentelė
[bookmark: _Hlk489866818]Tiekėjų pašalinimo pagrindai
	[bookmark: _Hlk189123381]Eil. Nr.
	Tiekėjo pašalinimo pagrindai
	VPĮ straipsnis,  dalis, punktas bei EBVPD formos dalis pildymui 
	Pašalinimo pagrindų nebuvimą įrodantys dokumentai

	1. 
	Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	VPĮ 46 straipsnio 1 dalis

EBVPD III dalies A1-A6 punktai

EBVPD III dalies D1 punktas
	Iš Lietuvoje įsteigtų subjektų reikalaujama:
· išrašo iš teismo sprendimo arba
· Informatikos ir ryšių departamento prie Vidaus reikalų ministerijos pažymos, arba
· valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento[footnoteRef:1]. [1:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
priesaikos deklaracija; 
oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 180 dienų, jas skaičiuojant atgal nuo 2022-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.


	2. 
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

EBVPD III dalies D2 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	3. [bookmark: _Hlk90887843]
	Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą. 

Laikoma, kad tiekėjas nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.

Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	VPĮ 46 straipsnio 3 dalis

EBVPD III dalies B1 ir B2 punktai
	1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:

· išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,
· arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento[footnoteRef:2]. [2:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
priesaikos deklaracija; 
oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje,  adresu http://draudejai.sodra.lt/draudeju_viesi_duomenys/.

Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies kompetentingos institucijos dokumento[footnoteRef:3]. [3:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
priesaikos deklaracija; 
oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.
PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.

	4. 
	Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų.
	VPĮ 46 straipsnio 4 dalies 1 punktas

EBVPD III dalies C10 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.



	5. 
	Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms
	VPĮ 46 straipsnio 4 dalies 2 punktas

EBVPD III dalies C12 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.



	6. 
	Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti.
	VPĮ 46 straipsnio 4 dalies 3 punktas

EBVPD III dalies C13 punktas 
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	7. 
	Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	VPĮ 46 straipsnio 4 dalies 4 punktas

EBVPD III dalies C15 punktas 
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją: 
https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/

	8. 
	Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.
	VPĮ 46 straipsnio 4 dalies 5 punktas

EBVPD III dalies C15 punktas


	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	9. 
	Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	VPĮ 46 straipsnio 4 dalies 6 punktas

EBVPD III dalies C14 punktas


	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją: 

https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/

https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/



	10. 

	[bookmark: part_030e6c6c64ba4f96a23474e439d1b80c]Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.

	VPĮ 46 straipsnio 4 dalies 7 punkto a papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: https://www.registrucentras.lt/jar/p/index.php
paskelbtą informaciją, taip pat į šiame informaciniame pranešime pateiktą informaciją:
https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/


	11. 
	Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu,  kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.
	VPĮ 46 straipsnio 4 dalies 7 punkto b papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją.

	12. 
	Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
	VPĮ 46 straipsnio 4 dalies 7 punkto c papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: 
https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją. 

	13. 
	Tiekėjas yra įsteigtas arba dalyvauja pirkime vietoj kito asmens, siekiant išvengti VPĮ 46 straipsnio 4 ir 6 dalyse nurodytų pašalinimo pagrindų taikymo.
	VPĮ 46 straipsnio 7 dalis

EBVPD III dalies D3 punktas
	Iš Lietuvoje įsteigtų subjektų įrodančių dokumentų nereikalaujama, užtenka pateikto EBVPD.

	14. 
	Tiekėjas yra pažeidęs bent vieną iš VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, kurį perkančioji organizacija gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai. 
	VPĮ 46 straipsnio 6 dalies 1 punktas
EBVPD III dalies C1, C2, C3 punktai

	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	15. [bookmark: _Hlk90887894]
	Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši. 
Tačiau kai yra šiame punkte apibrėžta situacija, perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį.
	VPĮ 46 straipsnio 6 dalies 2 punktas

EBVPD III dalies C4, C5, C6, C7, C8, C9 punktai
	Iš Lietuvoje įsteigtų subjektų įrodančių dokumentų nereikalaujama, užtenka pateikto EBVPD. Perkančioji organizacija savarankiškai patikrina duomenis nacionalinėje duomenų bazėje, adresu:
https://www.registrucentras.lt/jar/p/. 

Prireikus, perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti  išduotas ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.

	16. 
	Tiekėjas yra padaręs rimtą profesinį pažeidimą (išskyrus VPĮ 46 straipsnio 4 dalies 7 punkte nurodytą pažeidimą), dėl kurio perkančioji organizacija abejoja tiekėjo sąžiningumu ir šį pažeidimą gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai.
	VPĮ 46 straipsnio 6 dalies 3 punktas

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama, užtenka pateikto EBVPD.



3.4. Pašalinimo pagrindai taikomi tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais tiekėjas remiasi. Perkančioji organizacija netikrina subtiekėjų ar ūkio subjektų, kurių pajėgumais tiekėjas nesiremia, pašalinimo pagrindų.
3.5. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus VPĮ 46 straipsnio 3 ir 10 dalyje nustatytus atvejus (tačiau atsižvelgiant į VPĮ 46 straipsnio 7, 9, 11 ir 12 dalių nuostatas).
3.6. Perkančioji organizacija, priimdama sprendimus dėl tiekėjo pašalinimo iš pirkimo procedūros VPĮ 46  straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.
3.7. Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją Perkančioji organizacija pasitikrina „e-Certis“, adresu https://ec.europa.eu/tools/ecertis/. 
3.8. Kai tiekėjas pateikia EBVPD, pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, nereikalaujama. Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji:
3.8.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
3.8.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje 2, 3 ir 4 lentelių eilutėje).
3.9. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų VPĮ 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:
3.9.1. priesaikos deklaracija;
3.9.2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3.10. Vadovaujantis VPĮ 35 str. 2 d. 6 p., Jeigu tiekėjas neatitinka reikalavimų, nustatytų pagal VPĮ 46 str. straipsnio 1, 4 ir 6 dalis, perkančioji organizacija jo nepašalina iš pirkimo procedūros, kai yra abi šios sąlygos kartu:
3.10.1. tiekėjas pateikė perkančiajai organizacijai informaciją apie tai, kad ėmėsi šių priemonių:
3.10.1.1. savanoriškai sumokėjo arba įsipareigojo sumokėti kompensaciją už žalą, padarytą dėl VPĮ 46 str. 1, 4 ar 6 dalyje nurodytos nusikalstamos veikos arba pažeidimo, jeigu taikytina;
3.10.1.2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
3.10.1.3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai.
3.10.2. perkančioji organizacija įvertino tiekėjo informaciją, pateiktą pagal VPĮ 46 str. 10 d. 1 punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Perkančioji organizacija turi pateikti tiekėjui motyvuotą sprendimą raštu ne vėliau kaip per 10 dienų nuo VPĮ 46 str. 10 d. 1 punkte nurodytos tiekėjo informacijos gavimo.
3.11. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

3 lentelė
[bookmark: _Hlk184378975]Kvalifikacijos reikalavimai tiekėjams
	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	1.
	1.1. Tiekėjas, tiekėjų grupės partneriai kartu (kiekvienas partneris pagal prisiimamus įsipareigojimus), taip pat subtiekėjai ir (ar) kiti ūkio subjektai, jeigu tiekėjas remiasi jų pajėgumais (kiekvienas pagal tą pirkimo sutarties dalį, kurią vykdys), turi teisę būti ypatingųjų statinių, esančių kultūros paveldo objekto teritorijoje, jo apsaugos zonoje ar kultūros paveldo vietovėje, statybos rangovu ir atlikti toliau nurodytus statybos darbus, vadovaujantis Lietuvos Respublikos statybos įstatymo18 straipsnio 2 ir 6 dalimis.
Šiame 1.1 papunktyje nurodyti subjektai, kurie vykdys melioracijos statinių statybos darbus, papildomai turi teisę atlikti melioracijos statinių statybą, o subjektai, kurie rengs melioracijos statinių Darbo projekto dalį, – teisę projektuoti melioracijos statinius, vadovaujantis Lietuvos Respublikos melioracijos įstatymo 8 straipsnio 3 dalimi.
Statiniai:
1) statiniai – pastatai; pastatų tipas – negyvenamieji pastatai1; pastatų paskirties grupė – pagalbinių; pastatų paskirtis – kitų pagalbinių;
2) statiniai – inžineriniai statiniai; inžinerinių statinių grupė2 – hidrotechniniai statiniai; inžinerinių statinių pogrupis (paskirtis) – hidrotechninių (melioracijos statiniai).

1 Jeigu kvalifikacijos atestate nurodyti negyvenamieji pastatai, neišskiriant jų grupės ar paskirties, toks atestatas laikomas tinkamu. Jeigu paskirtys išskirtos, atestate turi būti nurodyta pagalbinių pastatų paskirties grupė ir (ar) kitų pagalbinių pastatų paskirties pastatai.
2 Jeigu kvalifikacijos atestate nurodyti inžineriniai statiniai, neišskiriant inžinerinių statinių grupių ir pogrupių (paskirčių), toks atestatas laikomas tinkamu. Jeigu inžinerinių statinių grupės ir (ar) pogrupiai (paskirtys) išskirti, atestate turi būti nurodyti hidrotechniniai (hidrotechnikos) statiniai.

Statybos darbų sritys3:

Bendrieji statybos darbai:
žemės darbai: statybos sklypo reljefo tvarkymas; pamatų duobių, iškasų ir tranšėjų kasimas bei užpylimas; kasimo ir užpylimo darbai sausinimo sistemoms įrengti;
statybinių konstrukcijų darbai: gelžbetonio, betono ir medžio konstrukcijų statyba bei montavimas; hidroizoliacija; stogų įrengimas; apdailos darbai.

Specialieji statybos darbai:
mechanikos darbai: betranšėjis inžinerinių tinklų tiesimas; statinio vandentiekio ir nuotekų šalinimo inžinerinių sistemų įrengimas; statinio šildymo, vėdinimo ir oro kondicionavimo inžinerinių sistemų įrengimas;
elektrotechnikos darbai: statinio elektros inžinerinių sistemų įrengimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos ir gaisrinės saugos inžinerinių sistemų, nenurodytų STR 1.06.01:2016 1 priedo 1.2.1 papunktyje, įrengimas.

3  Jeigu kvalifikacijos atestate statybos darbų sritys išskirtos, atestate turi būti nurodytos tos sritys, kuriose ūkio subjektas vykdys veiklą. Platesnės apimties teisę, apimančią reikalaujamas statinių grupes, paskirtis ir darbų sritis, patvirtinantis atestatas taip pat laikomas tinkamu.
Jeigu pasiūlymą teikia ūkio subjektų grupė, reikalavimą turi atitikti tas (tie) grupės narys (-iai), kuris (-ie) atliks atitinkamus darbus.

1.2. Tiekėjas, tiekėjų grupės partneriai kartu (kiekvienas partneris pagal prisiimamus įsipareigojimus), taip pat subtiekėjai ir (ar) kiti ūkio subjektai, kurių pajėgumais tiekėjas remiasi (kiekvienas pagal tą pirkimo sutarties dalį, kurią vykdys), turi teisę verstis statybos veikla, vadovaujantis Lietuvos Respublikos statybos įstatymo 18 straipsnio 1 dalimi.
Pirkimo sutarties apimtis:
1) statiniai – inžineriniai statiniai; inžinerinių statinių grupė4 – inžineriniai tinklai; inžinerinių statinių pogrupis (paskirtis) – vandentiekio tinklų;

2) statiniai – inžineriniai statiniai; inžinerinių statinių grupė4 – inžineriniai tinklai; inžinerinių statinių pogrupis (paskirtis) – nuotekų šalinimo tinklų;

3) statiniai – inžineriniai statiniai; inžinerinių statinių grupė4 – kiti inžineriniai statiniai; inžinerinių statinių pogrupis (paskirtis) – sporto;

4) statiniai – inžineriniai statiniai; inžinerinių statinių grupė4 – kiti inžineriniai statiniai; inžinerinių statinių pogrupis (paskirtis) – kitos paskirties.

4 Šiame 1.2 papunktyje SSVA kvalifikacijos atestatas nereikalaujamas. Nurodyti statinių pogrupiai apibrėžia pirkimo sutarties apimtį, kurioje ūkio subjektas vykdys veiklą.

Statybos darbų sritys5:
Bendrieji statybos darbai:
žemės darbai: statybos sklypo reljefo tvarkymas; pamatų duobių, iškasų ir tranšėjų kasimas bei užpylimas;
statybinių konstrukcijų darbai: gelžbetonio, betono, metalo ir medžio konstrukcijų statyba bei montavimas; hidroizoliacija.

Specialieji statybos darbai:
mechanikos darbai: vandentiekio ir nuotekų šalinimo tinklų tiesimas;
elektrotechnikos darbai: elektros energijos tiekimo ir skirstymo įrenginių montavimas; nuotolinio ryšio (telekomunikacijų) tinklų tiesimas; statinio elektros inžinerinių sistemų įrengimas.

5  Jeigu kvalifikacijos atestate statybos darbų sritys išskirtos, atestate turi būti nurodytos tos sritys, kuriose ūkio subjektas vykdys veiklą. Platesnės apimties teisę, apimančią reikalaujamas statinių grupes, paskirtis ir darbų sritis, patvirtinantis atestatas taip pat laikomas tinkamu.
Jeigu pasiūlymą teikia ūkio subjektų grupė, reikalavimą turi atitikti tas (tie) grupės narys (-iai), kuris (-ie) atliks atitinkamus darbus.

1.3. Tiekėjas, tiekėjų grupės partneriai kartu (kiekvienas partneris pagal prisiimamus įsipareigojimus), taip pat subtiekėjai ir (ar) kiti ūkio subjektai, kurių pajėgumais tiekėjas remiasi (kiekvienas pagal tą pirkimo sutarties dalį, kurią vykdys), vykdysiantys projekte numatytus elektros įrenginių įrengimo ir (ar) bandymo darbus, teisės aktų nustatyta tvarka turi teisę atlikti elektros instaliacijos ir elektros įrenginių iki 1000 V įrengimo darbus ir (ar) elektros tinklo ir įrenginių iki 1000 V bandymo darbus.
Tinkamu laikomas ir platesnės apimties teisę, apimančią visus reikalaujamus darbus, patvirtinantis atestatas.

*Tiekėjas gali remtis subtiekėjo ir (ar) kito ūkio subjekto turima teise verstis atitinkama veikla tik tuo atveju, jeigu šis subjektas pats atliks darbus, kuriems reikalinga jo turima teisė. Ūkio subjektas, kurio pajėgumais remiamasi, turi būti išviešintas pasiūlymo pateikimo metu, kartu pateikiant įrodymus, kad jo pajėgumai tiekėjui bus prieinami vykdant pirkimo sutartį.
Subtiekėjai, kurių pajėgumais tiekėjas nesiremia kvalifikacijai pagrįsti, privalo turėti teisę vykdyti jiems perduodamą veiklą. Jeigu tokie subtiekėjai žinomi pasiūlymo pateikimo metu, jų atitiktis tikrinama pirkimo procedūrų metu; jeigu subtiekėjas nurodomas ar keičiamas vykdant sutartį, teisę patvirtinantys dokumentai pateikiami iki atitinkamų darbų pradžios.
Tiekėjas, atitinkamus darbus atliksiantys ūkio subjektų grupės nariai ir ūkio subjektai, kurių pajėgumais remiamasi, reikalaujamą teisę privalo turėti iki pasiūlymų pateikimo termino pabaigos. Užsienio šalies ūkio subjektas iki šio termino turi turėti atitinkamą teisę savo kilmės valstybėje.
	

	2.
	Tiekėjas, tiekėjų grupės partneriai kartu ir (ar) ūkio subjektas (-ai), kurio (-ių) pajėgumais remiamasi, per paskutinius 5 metus iki pasiūlymų pateikimo termino pabaigos pagal vieną ar daugiau įvykdytų ar tebevykdomų sutarčių, sudarytų dėl to paties objekto, yra savo jėgomis atlikęs vieno kompleksinio teritorijos sutvarkymo objekto naujos statybos ir (ar) rekonstravimo darbus, apimančius sporto paskirties ir (ar) kitos paskirties inžinerinių statinių statybą, kurių bendra vertė yra ne mažesnė kaip 4 120 000 Eur be PVM, o svarbiausių darbų atlikimas ir atliktų ir užsakovo priimtų darbų rezultatai buvo tinkami. 
Savo jėgomis atliktais darbais laikomi konkretaus kvalifikaciją grindžiančio ūkio subjekto (tiekėjo, tiekėjų grupės nario ar ūkio subjekto, kurio pajėgumais remiamasi) savarankiškai, nepasitelkiant kitų ūkio subjektų, atlikti darbai.
Tiekėjui nedraudžiama remtis sutartimi, kurią jis vykdė kartu su kitais ūkio subjektais, tačiau tokiu atveju vertinami tik konkretaus kvalifikaciją grindžiančio ūkio subjekto savo jėgomis atlikti darbai. Pagal jungtinės veiklos sutartis darbų dalis nustatoma pagal partnerių atsakomybių pasidalijimą, o pagal sutartis, vykdytas su subtiekėjais, – iš visų atliktų darbų atimant subtiekėjų atliktus darbus.
Svarbiausiais darbais laikomi žemės darbai ir sporto paskirties ir (ar) kitos paskirties inžinerinių statinių pagrindų bei dangų įrengimo darbai.
Kompleksiniu teritorijos sutvarkymo objektu laikomas statybos sutarties objektas, apimantis sporto paskirties ir (ar) kitos paskirties inžinerinių statinių statybą bei su jais susijusius teritorijos sutvarkymo, inžinerinių tinklų, mažosios architektūros, želdinimo, įrangos montavimo ir kitus statybos darbus.

Jeigu darbai pradėti anksčiau nei per paskutinius 5 metus, tačiau pabaigti per šį laikotarpį, patirtis atitinka reikalavimą, jeigu per paskutinius 5 metus atliktų tinkamų darbų vertė yra ne mažesnė už nurodytą. Reikalaujama kvalifikacija turi būti įgyta iki pasiūlymų pateikimo termino pabaigos.
	

	3.
	Tiekėjas (tiekėjų grupės partneriai) ir (ar) ūkio subjektai, kurių pajėgumais remiamasi, privalo paskirti už pirkimo sutarties vykdymą atsakingus specialistus, kurių kvalifikacija atitinka šiuos reikalavimus:
1. Ne mažiau kaip 1 (vieną) neypatingojo statinio statybos vadovą, turintį teisę eiti šias pareigas statiniuose – pastatuose; pastatų tipas – negyvenamieji pastatai6; pastatų paskirties grupė – pagalbinių; pastatų paskirtis – kitų pagalbinių, esančiuose kultūros paveldo objekto teritorijoje, jo apsaugos zonoje ar kultūros paveldo vietovėje.
2. Ne mažiau kaip 1 (vieną) neypatingojo statinio specialiųjų statybos darbų vadovą, turintį teisę eiti šias pareigas statiniuose – pastatuose; pastatų tipas – negyvenamieji pastatai6; pastatų paskirties grupė – pagalbinių; pastatų paskirtis – kitų pagalbinių; statybos darbų sritis – statinio vandentiekio ir nuotekų šalinimo inžinerinių sistemų įrengimas; statiniuose, esančiuose kultūros paveldo objekto teritorijoje, jo apsaugos zonoje ar kultūros paveldo vietovėje.
3. Ne mažiau kaip 1 (vieną) neypatingojo statinio specialiųjų statybos darbų vadovą, turintį teisę eiti šias pareigas statiniuose – pastatuose; pastatų tipas – negyvenamieji pastatai6; pastatų paskirties grupė – pagalbinių; pastatų paskirtis – kitų pagalbinių; statybos darbų sritis7 – statinio šildymo, vėdinimo ir oro kondicionavimo inžinerinių sistemų įrengimas; statiniuose, esančiuose kultūros paveldo objekto teritorijoje, jo apsaugos zonoje ar kultūros paveldo vietovėje.
4. Ne mažiau kaip 1 (vieną) neypatingojo statinio specialiųjų statybos darbų vadovą, turintį teisę eiti šias pareigas statiniuose – pastatuose; pastatų tipas – negyvenamieji pastatai6; pastatų paskirties grupė – pagalbinių; pastatų paskirtis – kitų pagalbinių; statybos darbų sritis7 – statinio elektros inžinerinių sistemų įrengimas; statiniuose, esančiuose kultūros paveldo objekto teritorijoje, jo apsaugos zonoje ar kultūros paveldo vietovėje.
5. Ne mažiau kaip 1 (vieną) neypatingojo statinio specialiųjų statybos darbų vadovą, turintį teisę eiti šias pareigas statiniuose – pastatuose; pastatų tipas – negyvenamieji pastatai6; pastatų paskirties grupė – pagalbinių; pastatų paskirtis – kitų pagalbinių; statybos darbų sritis7 – statinio nuotolinio ryšio (telekomunikacijų) inžinerinių sistemų įrengimas; statiniuose, esančiuose kultūros paveldo objekto teritorijoje, jo apsaugos zonoje ar kultūros paveldo vietovėje.
6. Ne mažiau kaip 1 (vieną) neypatingojo statinio specialiųjų statybos darbų vadovą, turintį teisę eiti šias pareigas statiniuose – pastatuose; pastatų tipas – negyvenamieji pastatai6; pastatų paskirties grupė – pagalbinių; pastatų paskirtis – kitų pagalbinių; statybos darbų sritis7 – statinio apsauginės signalizacijos ir gaisrinės saugos inžinerinių sistemų įrengimas; statiniuose, esančiuose kultūros paveldo objekto teritorijoje, jo apsaugos zonoje ar kultūros paveldo vietovėje.
6 Jeigu kvalifikacijos atestate nurodyti negyvenamieji pastatai, neišskiriant jų grupės ar paskirties, toks atestatas laikomas tinkamu. Jeigu paskirtys išskirtos, atestate turi būti nurodyta pagalbinių pastatų paskirties grupė ir (ar) kitų pagalbinių pastatų paskirties pastatai. Ypatingojo statinio vadovo kvalifikacija laikoma tinkama atitinkamoms neypatingojo statinio vadovo pareigoms.
7 Vienas specialistas gali būti siūlomas kelioms pozicijoms, jeigu jo kvalifikacijos dokumentas suteikia teisę eiti atitinkamas pareigas ir jis atitinka visus kiekvienai pozicijai nustatytus reikalavimus.

7. Ne mažiau kaip 1 (vieną) neypatingojo statinio statybos vadovą, turintį teisę eiti šias pareigas statiniuose – inžineriniuose statiniuose8; inžinerinių statinių grupė – hidrotechniniai statiniai; inžinerinių statinių pogrupis (paskirtis) – hidrotechninių (melioracijos statinių), esančiuose kultūros paveldo objekto teritorijoje, jo apsaugos zonoje ar kultūros paveldo vietovėje.

⁸ Jeigu kvalifikacijos atestate nurodyti inžineriniai statiniai, neišskiriant jų grupės ar pogrupio (paskirties), toks atestatas laikomas tinkamu. Jeigu statinių grupės ir (ar) pogrupiai (paskirtys) išskirti, atestate nurodyta teisė turi apimti hidrotechninius (hidrotechnikos) statinius. Atskiro įrašo „melioracijos statiniai“ šiame kvalifikacijos atestate nereikalaujama. Ypatingojo statinio vadovo kvalifikacija laikoma tinkama atitinkamoms neypatingojo statinio vadovo pareigoms.

8. Ne mažiau kaip 1 (vieną) kvalifikuotą energetikos darbuotoją, kuriam suteikta teisė vadovauti elektros instaliacijos ir elektros įrenginių iki 1000 V įrengimo darbams ir (ar) elektros tinklo ir įrenginių iki 1000 V bandymo darbams pagal jo vykdomą pirkimo sutarties dalį.

9. ne mažiau kaip 1 (vieną) kvalifikuotą  želdynų projektų rengimo vadovą, atitinkantį Lietuvos Respublikos želdynų  įstatymo 21 str. 2 d. nustatytus  reikalavimus (Želdynų projektus turi teisę rengti asmenys, baigę kraštovaizdžio architektūros, biologijos, ekologijos, gamtinės geografijos architektūros, miškininkystės, agronomijos krypties studijas ir įgiję aukštąjį koleginį ar aukštąjį universitetinį išsilavinimą arba turintys jam lygiavertę aukštojo mokslo kvalifikaciją, taip pat asmenys, iki 2009 metų įgiję aukštesnįjį nurodytų krypčių išsilavinimą ar iki 1995 metų įgiję specialųjį vidurinį nurodytų krypčių išsilavinimą ir turintys ne mažesnę kaip vienų metų patirtį želdynų priežiūros ir tvarkymo srityje).

10. Ne mažiau kaip 1 (vieną) kvalifikuotą neypatingojo statinio projekto vadovą, atsakingą už Darbo projekto rengimą, atitinkantį Lietuvos Respublikos statybos įstatymo 12 straipsnio 4 dalies reikalavimus ir turintį teisę eiti šias pareigas statiniuose, esančiuose kultūros paveldo objekto teritorijoje, jo apsaugos zonoje ar kultūros paveldo vietovėje.
Specialistas gali būti siūlomas vienai ar kelioms pozicijoms, jei jis turi teisę ar kvalifikaciją pagal šiame punkte nurodytus reikalavimus. 

11. Ne mažiau kaip 1 (vieną) kvalifikuotą neypatingojo statinio projekto architektūros dalies vadovą, atsakingą už Darbo projekto architektūros dalies rengimą, atitinkantį Lietuvos Respublikos statybos įstatymo 12 straipsnio 4 dalies reikalavimus ir turintį teisę eiti šias pareigas statiniuose, esančiuose kultūros paveldo objekto teritorijoje, jo apsaugos zonoje ar kultūros paveldo vietovėje.
Specialistas gali būti siūlomas vienai ar kelioms pozicijoms, jei jis turi teisę ar kvalifikaciją pagal šiame punkte nurodytus reikalavimus.
12. Ne mažiau kaip 1 (vieną) melioracijos statinių projekto vadovą, turintį teisę vadovauti melioracijos statinių Darbo projekto dalies rengimui.


13. Ne mažiau kaip 1 (vieną) specialistą, turintį teisę rengti statinių kadastro duomenų bylas ir kontrolines geodezines nuotraukas. Į šią poziciją gali būti siūlomas vienas ar keli specialistai, kurių turimos teisės kartu apima abi nurodytas veiklas.

Jeigu pasiūlymą teikia ūkio subjektų grupė, reikalavimą turi atitikti grupės nario (-ių) specialistai pagal prisiimamus įsipareigojimus. Kitų ūkio subjektų pajėgumais galima remtis tik tada, kai tie subjektai ar jų darbuotojai patys vykdys sutarties dalį, kuriai reikia jų pajėgumų. Subtiekėjų specialistai turi atitikti reikalavimus, jeigu subtiekėjai vykdys atitinkamą sutarties dalį.
Reikalaujama kvalifikacija turi būti įgyta iki pasiūlymų pateikimo termino pabaigos.
	


Pastaba. Užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo).

3.12. Tiekėjui taikomi Aplinkos apsaugos vadybos sistemos standartų reikalavimai:

4 lentelė
Aplinkos apsaugos vadybos sistemos standartų reikalavimai
	Eil. Nr.
	Aplinkos apsaugos vadybos sistemos standartų reikalavimai
	Reikalavimus patvirtinantys dokumentai

	[bookmark: _Hlk127879594]1.
	Pirkimo sutartimi perkamiems statybos darbams tiekėjas taiko aplinkos apsaugos vadybos sistemos reikalavimus pagal LST EN ISO 14001, EMAS arba kitą lygiavertę aplinkos apsaugos vadybos sistemą, pagrįstą atitinkamais Europos ar tarptautinių standartizacijos organizacijų priimtais standartais, arba pateikia kitus lygiaverčius įrodymus.

· Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;
· Tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti;
Subtiekėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.
	Pateikiama:
LST EN ISO 14001 arba EMAS sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų.
Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus (tai gali būti tiekėjo taikomų aplinkos apsaugos vadybos priemonių aprašymas, atitinkantis visus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija),  10 punkte nustatytus reikalavimus arba tiekėjo informacija, kad aplinkos apsaugos vadybos sistema pas tiekėją jau yra įdiegta, atliktas auditas (kartu pateikiamas sertifikavimo įmonės patvirtinimas) ir šiuo metu tik laukiama, kol sertifikavimo įmonė išduos sertifikatą).
Pateikiami skenuoti dokumentai elektroninėje formoje



3.13. Vadovaujantis Viešųjų pirkimų įstatymo 45 str. 21 d., kai Lietuvos Respublikos Vyriausybė yra priėmusi sprendimą dėl Viešųjų pirkimų įstatymo 45 str. 21 d. nuostatos taikymo, perkančioji organizacija gali atmesti pasiūlymą, jeigu yra bent viena iš Viešųjų pirkimų įstatymo 45 str. 21 d. perkančiosios organizacijos pasirinktų sąlygų ar sąlygos dalių. 
Perkančioji organizacija atmes tiekėjo pasiūlymą, jei Viešųjų pirkimų įstatymo 45 str. 21 d. 1 p. ir 2 p. nurodytas sąlygas tenkins tiekėjas, jo subtiekėjai, ūkio subjektai, kurių pajėgumais remiamasi, ir juos kontroliuojantys asmenys. 
Perkančioji organizacija atmes tiekėjo pasiūlymą, jei Viešųjų pirkimų įstatymo 45 str. 21 d. 6 p. nurodytas sąlygas tenkins tiekėjas, jo subtiekėjai, ūkio subjektai, kurių pajėgumais remiamasi. 
Tiekėjas kartu su pasiūlymu turi pateikti laisvos formos atitikties deklaraciją. 
Perkančiajai organizacijai kilus abejonių dėl tiekėjo laisvos formos deklaracijoje nurodytos informacijos teisingumo, ji prašys ekonomiškai naudingiausią  pasiūlymą pateikusio tiekėjo pateikti šioje deklaracijoje nurodytą informaciją patvirtinančius, Viešųjų pirkimų įstatymo 51 str. 12 d. nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą. 
3.14. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.
3.15. Perkančioji organizacija, įvertinusi EBVPD pateiktą informaciją ir, jeigu taikytina, pirkimo sąlygų 3.14 p. nurodytuose dokumentuose pateiktą informaciją, priima sprendimą dėl kiekvieno pasiūlymą pateikusio dalyvio atitikties reikalavimams ir kiekvienam iš jų ne vėliau kaip per 3 darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie dalyviai, kurie atitinka Perkančiosios organizacijos keliamus reikalavimus.
3.16. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Tiekėjas turės pateikti atitinkamus dokumentus, įrodančius, kad sutartį vykdys tik tokią teisę turintys asmenys, ne vėliau kaip iki atitinkamų veiklų vykdymo pradžios.
3.17. Jei bendrą pasiūlymą teikia ūkio subjektų grupė, veikianti jungtinės veiklos sutarties pagrindu, šių pirkimo sąlygų 3 lentelėje „Kvalifikacijos reikalavimai tiekėjams“ nustatytus reikalavimus turi atitikti ir atitinkamai pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
3.18. Jei tiekėjas ketina pasitelkti subtiekėjus, subtiekėjai turi turėti kvalifikacijos reikalavimus patvirtinančius dokumentus tiems darbams ar paslaugoms, kuriems atlikti Tiekėjas pasitelkia subteikėjus, bei Tiekėjas turi pateikti šių dokumentų patvirtintas kopijas Perkančiajai organizacijai. Pasiūlymo formoje (pirkimo sąlygų 1 priedas) turi būti nurodyta kokiai pirkimo sutarties daliai ir kokius Subtiekėjus, jeigu jie yra žinomi, Tiekėjas ketina pasitelkti. Taip pat turi būti pateikiamas susitarimas ar ketinimų protokolas, ar preliminari sutartis, ar kitas dokumentas su subtiekėju, aiškiai nurodant, kokioms prievolėms vykdyti subtiekėjas yra pasitelkiamas. Svarbu, kad susitarimas (pavyzdžiui, preliminarioji sutartis, ketinimų protokolas) būtų sudaryti iki tiekėjui pateikiant pasiūlymą.
3.19. Kai tiekėjas pageidauja remtis kitų ūkio subjektų pajėgumais, jis privalo Perkančiajai organizacijai pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami. Perkančioji organizacija patikrina, ar ūkio subjektai, kurių pajėgumais ketina remtis tiekėjas, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pagal Perkančiosios organizacijos nustatytą pašalinimo pagrindą, Perkančioji organizacija turi pareikalauti per jos nustatytą terminą patikslinti duomenis, o jų nepatikslinus atmesti pasiūlymą.
3.20. Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus, Perkančioji organizacija reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. Jei remiamasi ūkio subjekto pajėgumais, siekiant atitikti pirkimo dokumentuose nustatytus ekonominio ir finansinio pajėgumo reikalavimus, Perkančiajai organizacijai su pasiūlymu turi būti pateikta šio ūkio subjekto pasirašyta neatšaukiama laidavimo sutartis, patvirtinanti, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal pirkimo sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.
3.21. Tiekėjas sutarties vykdymui kaip specialistą gali pasitelkti fizinį asmenį, kuris privalo būti nurodomas tiekėjo pasiūlyme (pirkimo sąlygų 1 priedas):
[bookmark: _Hlk121478169]3.21.1. Jei tiekėjas tokio asmens neketina įdarbinti, tokiu atveju specialistas (fizinis asmuo) pasiūlyme nurodomas kaip tiekėjo subtiekėjas. Tiekėjas, pagrįsdamas pašalinimo pagrindų nebuvimą ir atitikimą kvalifikacijos reikalavimams, pateikia Perkančiajai organizacijai informaciją apie specialisto atitikimą šių pirkimo sąlygų 3.3 punkte ir 3.11. punkte nurodytiems reikalavimams, taip pat sutartį ar preliminariąją sutartį, ar ketinimų protokolą dėl sutarties sudarymo su specialistu laimėjimo ir sutarties sudarymo atveju. 
3.21.2. Jeigu tiekėjas pasiūlyme nurodo specialistą (fizinį asmenį), kurį laimėjimo ir sutarties sudarymo atveju ketina įdarbinti, tokiu atveju, tiekėjas turėtų sudaryti su ketinamu sutarties vykdymo metu pasitelkti specialistu dvišalį susitarimą arba ketinimų protokolą, arba kitą dokumentą, kuris pagrįstų, kad pirkimo laimėjimo ir sutarties sudarymo atveju specialistas bus įdarbintas. Taip pat specialistas turi būti nurodomas pasiūlyme.
3.22. Perkančioji organizacija ne vėliau kaip per 10 dienų CVP IS Viešųjų pirkimų tarnybos nustatyta tvarka skelbia informaciją apie tiekėją, kuris pirkimo procedūrų metu nuslėpė informaciją ar pateikė melagingą informaciją apie atitiktį 3.3, 3.11., 3.12 ir 3.13. punktuose nustatytiems reikalavimams, arba apie tiekėją, kuris dėl pateiktos melagingos informacijos nepateikė patvirtinančių dokumentų. Perkančioji organizacija, CVP IS paskelbusi nurodytą informaciją, ne vėliau kaip per 3 darbo dienas apie tai informuoja tiekėją.
IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE 
4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
4.3. Tiekėjas gali remtis kitų ūkio subjektų pajėgumais, kurių kvalifikacija remiasi siekdamas atitikti pirkimo dokumentuose Perkančiosios organizacijos nustatytus kvalifikacijos reikalavimus: reikalavimą turėti specialų leidimą arba būti tam tikrų organizacijų nariu (tik norminiuose teisės aktuose nustatytais atvejais ir apimtimi); finansinio ir ekonominio pajėgumo reikalavimus; techninio ir profesinio pajėgumo reikalavimus.
4.4. Paslaugų teikimo ar darbų įsigijimo atvejais, Perkančiajai organizacijai nustačius kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų.
4.5. Remdamasis kitų ūkio subjektų pajėgumais, tiekėjas neatsižvelgia į tai, koks teisinis ryšys sieja tiekėją ir tą ūkio subjektą, kurio pajėgumais jis remiasi. Galimos įvairios naudojimosi kitam subjektui priklausiančiais ištekliais formos, pavyzdžiui: jungtinė veikla (partnerystė), subranga, konsorciumas, rėmimasis dukterinių (patronuojamųjų) įmonių pajėgumais, naudojimasis asmenų, tiesiogiai nedalyvaujančių pirkimo procedūrose pajėgumais (šių asmenų įrankiais, įrenginiais, techninėmis priemonėmis) ir panašiai.
4.6. Tiekėjas remiasi tokiais kitų ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu, nors išviešinti tokių asmenų ir nebūtina. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
V. PASIŪLYMŲ RENGIMAS, PATEIKIMAS, KEITIMAS
5.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
5.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
[bookmark: _Hlk183612659]5.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Instrukcija kaip pateikti pasiūlymą skelbiama Viešųjų pirkimų tarnybos interneto svetainėje adresu https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik naujojoje CVP IS registruoti tiekėjai (nemokama registracija adresu https://viesiejipirkimai.lt). Visi dokumentai, patvirtinantys tiekėjų kvalifikacijos atitiktį pirkimo sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.). Pateikiamas skenuotas dokumentas elektroninėje formoje.
[bookmark: _Hlk183615296]5.4. Perkančioji organizacija nereikalauja, kad visas pateiktas pasiūlymas būtų pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73). Pasiūlymas (atskiri dokumentai) turi būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.4.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.4.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.5. Pasiūlymas turi būti pateiktas iki Skelbime numatyto termino pabaigos (Lietuvos Respublikos laiku). Perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Sutrikus CVP IS veikimui, tiekėjai turi imtis veiksmų, numatytų Rekomendacijose dėl veiksmų, kurių turėtų imtis pirkimo vykdytojai ir tiekėjai, sutrikus Centrinės viešųjų pirkimų informacinės sistemos veikimui, patvirtintose Viešųjų pirkimų tarnybos direktoriaus 2025 m. gruodžio 31 d. įsakymu Nr. 1S-211.
5.6. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.7. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo parašu ir tiekėjo įmonės antspaudu (jeigu turi).
5.8. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 3 mėnesius nuo pasiūlymo pateikimo dienos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo perkančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama.
5.9. Pasiūlymuose nurodoma kaina pateikiama Eurais, nurodant du skaičius po kablelio tikslumu. Apskaičiuojant kainą, turi būti atsižvelgta į visus šiose pirkimo sąlygose nurodytus reikalavimus, kiekius ir apimtis, kainos sudėtines dalis ir pan. Į  kainą turi būti įskaityti visi privalomi mokesčiai ir visos tiekėjo išlaidos.
5.10. Tiekėjas savo pasiūlymą privalo parengti pagal pirkimo sąlygų 1 priede pateiktą pasiūlymo formą ir 2 priede pateiktą įkainotos veiklos sąrašą, kurių struktūros keisti negalima.
5.11. Pasiūlymą sudaro tiekėjo CVP IS priemonėmis pateiktų duomenų, dokumentų elektroninėje formoje, skaitmeninių dokumentų kopijų visuma:
[bookmark: _Hlk189570279]5.11.1. Užpildytas ir pasirašytas pasiūlymas, parengtas pagal šio pirkimo sąlygų 1 priede pateiktą formą, kartu su užpildytu „Excel” formato įkainotos veiklos sąrašu (jo pasirašyti nereikia) (pirkimo sąlygų 2 priedas). 
5.11.2. Laisvos formos deklaracija dėl pirkimo sąlygų 3.13 p. nustatytų Viešųjų pirkimų įstatymo 45 str. 21 d. sąlygų. Laisvos formos deklaracijoje tiekėjas nurodo informaciją ir apie save, t. y. tiekėją, ir apie jo subtiekėjus, ir apie ūkio subjektus, kurių pajėgumais remiasi. Jei pasiūlymą teikia tiekėjų grupė, minėtą deklaraciją turi pildyti ir pateikti kiekvienas grupės narys (visi jungtinės veiklos partneriai).
[bookmark: _Hlk189575037]5.11.3. Europos bendrasis viešųjų pirkimų dokumentas (EBVPD), parengtas pagal pirkimo sąlygų 5 priedą. EBVPD turi užpildyti, pasirašyti ir pateikti tiekėjas, kiekvienas tiekėjų grupės partneris (jei pasiūlymą pateikia tiekėjų grupė), kiekvienas ūkio subjektas, kurio pajėgumais remiasi tiekėjas. Fiziniams asmenims, kuriuos tiekėjas ketina įdarbinti pirkimo laimėjimo atveju ir kurių pajėgumais tiekėjas remiasi pagal VPĮ 49 straipsnį, EBVPD pildyti nereikia.
5.11.4. pasiūlymų galiojimą užtikrinantis dokumentas -  nereikalaujamas.  
5.11.5. jungtinės veiklos sutarties skaitmeninė kopija, jei pasiūlymą teikia ūkio subjektų grupė;
5.11.6. Įgaliojimo pateikti ir pasirašyti pasiūlymą ir/ar kitus dokumentus elektroniniu parašu skaitmeninė kopija (jeigu pasiūlymą pateikia ne tiekėjo vadovas);
5.11.7. dokumentas patvirtinantis, kad tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai;
5.11.8. susitarimas ar ketinimų protokolas, ar preliminari sutartis, ar kitas dokumentas su subtiekėju, aiškiai nurodantis, kokioms prievolėms vykdyti subtiekėjas yra pasitelkiamas;
5.11.9. dokumentas (dvišalis susitarimas arba ketinimų protokolas, arba kitas dokumentą), kuris pagrįstų, kad specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, pirkimo laimėjimo ir sutarties sudarymo atveju bus įdarbintas.
           Kartu su pasiūlymu darbų kiekių žiniaraščiai neteikiami. Pasiūlytą Darbų kainą atitinkančius užpildytus darbų kiekių žiniaraščius, parengtus pagal techniniame projekte numatytus darbus ir nurodytus darbų kiekius, turės pateikti tik pirkimą laimėjęs tiekėjas per 5 darbo dienas nuo pirkimo sutarties įsigaliojimo dienos. Kartu su pasiūlymu pateikti žiniaraščiai nebus vertinami.
5.12. Perkančioji organizacija pasilieka sau teisę pareikalauti dokumentų originalų.
5.13. Tiekėjai pasiūlyme turi nurodyti, kokia pasiūlyme pateikta informacija yra konfidenciali, jei tokia yra (pirkimo sąlygų 1 priedas). Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos VPĮ 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, viešojo pirkimo komisija (toliau vadinama – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra. Tiekėjų reikalavimu Perkančioji organizacija turi juos supažindinti su laimėtojo pasiūlymu, išskyrus tą informaciją, kurią dalyviai nurodė kaip konfidencialią. Jeigu Perkančiajai organizacijai kils abejonių dėl tiekėjo pasiūlyme nurodytos informacijos konfidencialumo, ji prašys tiekėjo įrodyti, kad nurodyta informacija yra konfidenciali. Jeigu tiekėjas per Perkančiosios organizacijos nurodytą terminą, kuris negali būti trumpesnis kaip 3 darbo dienos, nepateiks tokių įrodymų arba pateiks netinkamus įrodymus, Perkančioji organizacija laikys, kad tokia informacija yra nekonfidenciali ir apie tai informuos tiekėją.
5.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos. 
5.15. Perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. 
5.16. Perkančioji organizacija laikys, kad visi tiekėjai, pateikę pasiūlymus, yra susipažinę su Lietuvos Respublikos teisės aktais, reglamentuojančiais viešuosius pirkimus, pirkimo-pardavimo sutarčių sudarymą ir vykdymą, ir kitais teisės aktais, kurių nuostatos gali liesti bet kokius tarp Perkančiosios organizacijos ir tiekėjų susiklostančius santykius, kylančius iš, ar susijusius su šio pirkimo procedūromis.
5.17. Informuojame, kad vadovaujantis Europos Sąjungos Bendrojo duomenų apsaugos reglamento (ES) 2016/679 nuostatomis, tiekėjui išreiškus norą dalyvauti Perkančiosios organizacijos organizuojamame pirkime, Perkančioji organizacija (duomenų tvarkytojas) teisinių prievolių vykdymo pagrindais tvarkys tiekėjo asmens duomenis, būtinus pagal viešųjų pirkimų teisinius santykius reglamentuojančių teisės aktų reikalavimus.
5.18. Nurodytais pagrindais bus tvarkomi tiesiogiai tiekėjų pateikti asmens duomenys.
5.19. Tiekėjų pateikti duomenys bus saugomi teisės aktuose nustatytais terminais (Lietuvos vyriausiojo archyvaro 2011 m. kovo 9 d. įsakymu Nr. V-100 patvirtinta Bendrųjų dokumentų saugojimo terminų rodyklė).
5.20. Įgyvendindami teisės aktuose numatytas pareigas, tiekėjų asmens duomenis teiksime Viešųjų pirkimų tarnybai, CVP IS, teismams ir kitoms valstybės ar savivaldybės institucijoms.
             5.21. Asmens duomenų tvarkymą perkančiojoje organizacijoje reglamentuoja perkančiosios organizacijos asmens duomenų tvarkymo taisyklės.

VI. PASIŪLYMŲ ŠIFRAVIMAS

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos naudodamasis  CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti adresu https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf.
6.1.2. per 30 min. nuo pasiūlymų pateikimo termino pabaigos (iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios) CVP IS susirašinėjimo priemonėmis pateikti slaptažodį, su kuriuo Perkančioji organizacija galės iššifruoti pateiktą pasiūlymą. Iškilus  CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančioji organizacija oficialiu jos telefonu ir (arba) kitais būdais). 
6.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio per 30 min. nuo pasiūlymų pateikimo termino pabaigos arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

VII. PASIŪLYMŲ GALIOJIMO UŽTIKRINIMO REIKALAVIMAI

7.1. Perkančioji organizacija nereikalauja pasiūlymo galiojimo užtikrinimo.

VIII. PIRKIMO DOKUMENTŲ PAAIŠKINIMAS IR PATIKSLINIMAS

8.1. Pirkimo sąlygos gali būti paaiškinamos, patikslinamos tiekėjų iniciatyva, jiems CVP IS priemonėmis kreipiantis į Perkančiąją organizaciją. Prašymai paaiškinti pirkimo sąlygas gali būti pateikiami Perkančiajai organizacijai CVP IS (adresu https://viesiejipirkimai.lt) susirašinėjimo priemonėmis ne vėliau kaip likus 6 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
8.2. Perkančioji organizacija savo iniciatyva gali paaiškinti (patikslinti) dokumentus nesibaigus pasiūlymų pateikimo terminui. Kai tikslinama skelbime paskelbta informacija, Perkančioji organizacija privalo atitinkamai patikslinti skelbimą ir prireikus pratęsti pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus.
8.3. Perkančioji organizacija privalo pratęsti pasiūlymų pateikimo terminus, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija, šiais atvejais:
8.3.1. jeigu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau dienų iki pasiūlymų pateikimo termino pabaigos, nei VPĮ 40 str. 4 d. 1 p. nustatyti terminai, nors šios informacijos buvo paprašyta laiku;
8.3.2. jeigu buvo padaryta reikšmingų (bet ne esminių) pirkimo dokumentų pakeitimų.
8.4. Atsakydama į kiekvieną tiekėjo per CVP IS pateiktą prašymą paaiškinti pirkimo sąlygas, jeigu jis buvo pateiktas nepasibaigus šių pirkimo sąlygų 8.1 punkte nurodytam terminui, arba aiškindama, tikslindama pirkimo sąlygas savo iniciatyva, Perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus 4 dienoms iki pasiūlymų pateikimo termino pabaigos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti pirkimo sąlygas. Paaiškinimai skelbiami CVP IS.
8.5. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
8.6. Bet kokia informacija, pirkimo sąlygų paaiškinimai, pranešimai ar kitas Perkančiosios organizacijos ir tiekėjo susirašinėjimas yra vykdomas tik per CVP IS.
8.7. Perkančioji organizacija neketina rengti susitikimų su tiekėjais dėl pirkimo dokumentų paaiškinimų.

IX. SUSIPAŽINIMAS SU GAUTAIS PASIŪLYMAIS

9.1. Pradinis susipažinimas su elektroninėmis priemonėmis gautais pasiūlymais vyks skelbime apie pirkimą nurodytu laiku CVP IS priemonėmis Trakų rajono savivaldybės administracijos patalpose, 104 kab., Vytauto g. 33, Trakai.
9.2. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros.
X. PASIŪLYMŲ NAGRINĖJIMAS 
10.1. Pateiktus pasiūlymus nagrinėja, vertina ir palygina Komisija šia tvarka:
10.1.1. nagrinėja ar pasiūlymas atitinka pirkimo dokumentuose nustatytus reikalavimus, nesusijusius su pirkimo objektu;
10.1.2. įvertina Europos bendrajame viešųjų pirkimų dokumente pateiktą informaciją ir ne vėliau kaip per 3 darbo dienas raštu praneša apie šio patikrinimo rezultatus;
10.1.3. tikrina ar tiekėjo pasiūlymas atitinka pirkimo sąlygų techninės specifikacijos reikalavimus;
10.1.4. tikrina ar nebuvo pasiūlytos per didelės, perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir Perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti;
10.1.5. tikrina ar nebuvo pasiūlyta neįprastai maža kaina ir ar teikėjas pirkimo komisijos prašymu pateikė raštišką tinkamą kainos pagrįstumo įrodymą;
10.1.6. galimo laimėtojo prašo pateikti pirkimo sąlygų 3.3 ir 3.11, 3.12 punktuose nurodytus dokumentus ir patikrina, ar nėra pirkimo sąlygų 3.3 punkte nustatytų pašalinimo pagrindų ar galimas laimėtojas atitinka pirkimo sąlygų 3.11 ir 3.12. punktuose nurodytus reikalavimus ir, jeigu taikytina, reikalaujamus kokybės vadybos sistemos ir (arba) aplinkos apsaugos vadybos sistemos standartus. Atsižvelgiant į pirkimo sąlygų 3.8 p. ir vadovaujantis VPĮ 25 str. 1 d., pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo. Kilus įtarimui dėl grėsmės nacionaliniam saugumui, galimo laimėtojo prašo pateikti pirkimo sąlygų 3.13 punkte nurodytus dokumentus.
10.2. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Perkančioji organizacija gali nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis (Pasiūlymų patikslinimo, papildymo ar paaiškinimo taisyklės, patvirtintos Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240).
10.3. Iškilus klausimams dėl pasiūlymų turinio ir pirkimo komisijai paprašius raštu CVP IS priemonėmis, Teikėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu teikėjas savo pasiūlyme pateikia reikalaujamų dokumentų tinkamai patvirtintas kopijas, Perkančioji organizacija turi teisę prašyti teikėjo, kad jis pirkimo komisijai parodytų atitinkamų dokumentų originalus.
10.4. Perkančioji organizacija reikalauja, kad dalyvis pagrįstų pasiūlyme nurodytą prekių, paslaugų, darbų ar jų sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų teikėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
10.7. Perkančioji organizacija gali nevertinti viso teikėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.

XI. PASIŪLYMŲ ATMETIMO PRIEŽASTYS

11.1. Pirkimo komisija atmeta pasiūlymą, jeigu:
	11.1.1. tiekėjas pasiūlymą ar jo dalį pateikė ne CVP IS priemonėmis;
	11.1.2. pasiūlymą pateikęs tiekėjas turi būti pašalinamas iš pirkimo procedūros pagal pirkimo sąlygų 3.3 punktą arba Perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie pašalinimo pagrindų nebuvimą CVP IS priemonėmis;
	11.1.3. pasiūlymą pateikęs tiekėjas neatitinka pirkimo sąlygų 3.11 ir 3.12. punktuose nustatytų minimalių kvalifikacijos reikalavimų ir kokybės vadybos sistemos ir (arba) aplinkos apsaugos vadybos sistemos standartų, arba Perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;
11.1.4. pasiūlymą pateikęs tiekėjas neatitinka pirkimo sąlygų 3.13. punkte nustatytų reikalavimų ir, kilus įtarimui dėl grėsmės nacionaliniam saugumui, nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;
	11.1.5. pasiūlymas neatitinka pirkimo dokumentuose nustatytų reikalavimų (pvz. kartu su pasiūlymu nepateiktas „Excel” formatu užpildytas įkainotos veiklos sąrašas, nepateikta pasiūlymo forma, pirkimo objektas neatitinka reikalavimų);
	11.1.6. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;
	11.1.7. pateiktame pasiūlyme nurodyta kaina yra neįprastai maža ir dalyvis, Perkančiosios organizacijos prašymu, nepateikia tinkamų kainos pagrįstumo įrodymų;
	11.1.8. tiekėjas, apie nustatytų reikalavimų atitikimą, yra pateikęs melagingą informaciją, kurią Perkančioji organizacija gali įrodyti bet kokiomis teisėtomis priemonėmis;
	11.1.9. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
	11.1.10. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir Perkančiosios organizacijos prašymu jų nepateikė per nurodytą terminą.
11.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
11.3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
11.4. Perkančioji organizacija privalo nutraukti pradėtas pirkimo procedūras, jeigu buvo pažeisti VPĮ įstatymo 17 straipsnio 1 dalyje nustatyti principai ir atitinkamos padėties negalima ištaisyti.
11.5. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
XII. PASIŪLYMŲ VERTINIMAS IR PALYGINIMAS
12.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.
12.2. Pasiūlymuose nurodytos kainos vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

XIII. PASIŪLYMŲ EILĖ IR LAIMĖTOJO PRIPAŽINIMAS

13.1 Perkančioji organizacija, norėdamas priimti sprendimą dėl laimėjusio pasiūlymo, turi nedelsdama įvertinti pateiktus dalyvių pasiūlymus ir nustatyti pasiūlymų eilę (išskyrus atvejus, kai pasiūlymą pateikti kviečiamas arba pasiūlymą pateikia, arba įvertinus pasiūlymus liko tik vienas tiekėjas). Pasiūlymų eilė nustatoma ekonominio naudingumo mažėjimo tvarka. Kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai, arba pagal pirkimo dokumentuose nustatytas pirmumo sąlygas, kai taikoma VPĮ 22 straipsnio 2 dalis. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą dėl sutarties sudarymo.
13.2. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje Viešųjų pirkimų įstatymo bei šių pirkimo dokumentų nustatyta tvarka. Jei pirkimas vykdomas dalimis, laimėtojas nustatomas kiekvienai pirkimo daliai atskirai (netaikoma).
13.3. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.
13.4. Apie pasiūlymų eilės ir laimėjusio pasiūlymo nustatymą, tikslų atidėjimo terminą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama suinteresuotiems dalyviams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys. 
13.5. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 5 darbo dienų nuo pranešimo apie sprendimą nustatyti laimėjusį pirkimo pasiūlymą išsiuntimo iš Perkančiosios organizacijos suinteresuotiems dalyviams dienos, išskyrus atvejus, kai vienintelis suinteresuotas dalyvis yra tas, su kuriuo sudaroma pirkimo sutartis.
13.6. Suinteresuoti dalyviai nuo Perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti Perkančiosios organizacijos pateikti laimėjusį pasiūlymą. Tokiu atveju VPĮ 102 str. 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo Perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 str. 1 dalyje nustatytas terminas ir atidėjimo terminas pratęsiami vienai darbo dienai. Perkančioji organizacija laimėjusį pasiūlymą suinteresuotiems dalyviams gali pateikti teikdama VPĮ 58 str. 1 dalyje nurodytą informaciją.
13.7. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki Perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis arba tiekėjų grupė neįsteigia juridinio asmens, kaip nustatyta Viešųjų pirkimų įstatymo 86 str. 4 dalyje, laikoma, kad jis (jie) atsisakė sudaryti pirkimo sutartį. Tokiu atveju arba jeigu tiekėjas iki Perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jeigu tokio reikalaujama) arba neįvykdo kitų pirkimo sutartyje nustatytų jos įsigaliojimo sąlygų, Perkančioji organizacija siūlo sudaryti pirkimo tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo (jeigu tokio reikalaujama) ar neįvykdžiusio kitų pirkimo sutarties įsigaliojimo sąlygų, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.

XIV. PRETENZIJŲ IR SKUNDŲ NAGRINĖJIMAS

14.1. Tiekėjas, norėdamas iki pirkimo sutarties, įskaitant atvejus, kai ji sudaroma pagal preliminariąją sutartį, ar preliminariosios sutarties sudarymo teisme ginčyti Perkančiosios organizacijos sprendimus ar veiksmus, pirmiausia elektroninėmis priemonėmis turi pateikti pretenziją Perkančiajai organizacijai. Pretenzijos teikiamos elektroninėmis priemonėmis.
14.2. Tiekėjas turi teisę pateikti pretenziją Perkančiajai organizacijai, pateikti prašymą ar pareikšti ieškinį teismui (išskyrus VPĮ 102 str. 3 ir 4 dalyse nurodytus atvejus: ieškinį dėl pirkimo sutarties ar preliminariosios sutarties pripažinimo negaliojančia ar ieškinį dėl pirkimo sutarties nutraukimo pripažinimo nepagrįstu):
	14.2.1. per 5 darbo dienas nuo Perkančiosios organizacijos pranešimo raštu apie jos priimtą sprendimą išsiuntimo tiekėjams dienos, o jeigu šis pranešimas nebuvo siunčiamas elektroninėmis priemonėmis, – per 15 dienų nuo pranešimo išsiuntimo tiekėjams dienos;
	14.2.2. per 5 darbo dienas nuo paskelbimo apie Perkančiosios organizacijos priimtą sprendimą dienos, jeigu VPĮ nėra reikalavimo raštu informuoti tiekėjus apie Perkančiosios organizacijos priimtus sprendimus.
14.3. Perkančioji organizacija privalo nagrinėti tik tas tiekėjų pretenzijas, kurios gautos iki pirkimo sutarties ar preliminariosios sutarties sudarymo dienos ir pateiktos laikantis 14.2 punkte (VPĮ 102 str. 1 d.) nustatytų terminų. Neprivaloma nagrinėti pretenzijų, teikiamų pakartotinai dėl to paties Perkančiosios organizacijos priimto sprendimo arba atlikto veiksmo.
14.4. Perkančioji organizacija, gavusi pretenziją, sudaro pirkimo sutartį ne anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 dienų.
14.5. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
14.6. Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per 15 dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems kandidatams ir suinteresuotiems dalyviams.
14.7. Tiekėjas turi teisę pareikšti ieškinį dėl pirkimo sutarties ar preliminariosios sutarties pripažinimo negaliojančia per 6 mėnesius nuo pirkimo sutarties sudarymo dienos.
14.8. Tais atvejais, kai tiekėjui padaryta žala kildinama iš neteisėtų Perkančiosios organizacijos veiksmų ar sprendimų, tačiau VPĮ nenustatyta pareiga Perkančiajai organizacijai raštu informuoti tiekėjus arba paskelbti apie jos veiksmus ar sprendimus, taikomi Civiliniame kodekse nustatyti ieškinio pareiškimo senaties terminai. Šios dalies nuostatos netaikomos, kai ieškinys teikiamas perkančiajai organizacijai nepagrįstai nutraukus pirkimo sutartį dėl esminio pirkimo sutarties pažeidimo.
14.9. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti Perkančiajai organizacijai prašymo ar ieškinio kopiją su gavimo teisme įrodymais.
14.10. Perkančioji organizacija, gavusi tiekėjo prašymo ar ieškinio teismui kopiją, negali sudaryti pirkimo sutarties ar preliminariosios sutarties, kol nesibaigė atidėjimo terminas ar VPĮ 103 straipsnio 2 dalyje, 105 straipsnio 2 dalies 3 punkte ir 105 straipsnio 3 dalies 3 punkte nurodyti terminai ir kol perkančioji organizacija negautas teismo pranešimas apie:
    14.10.1. motyvuotą teismo nutartį, kuria atsisakoma priimti ieškinį;
    14.10.2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;
    14.10.3. teismo rezoliuciją priimti ieškinį netaikant laikinųjų apsaugos priemonių.
14.11. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai Perkančioji organizacija išsiunčia tiekėjams pranešimus ir nurodo terminų pratęsimo priežastis.
14.12. Perkančioji organizacija, sužinojusi apie teismo sprendimą dėl tiekėjo prašymo ar ieškinio, ne vėliau kaip per 3 darbo dienas raštu informuoja suinteresuotus kandidatus ir suinteresuotus dalyvius apie teismo priimtus sprendimus.

XV. PIRKIMO SUTARTIES PASIRAŠYMAS IR SĄLYGOS

15.1. Perkančioji organizacija atskiroms pirkimo objekto dalims sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia sudaryti pirkimo sutartį.
15.2. Visos su sutarties vykdymu sąlygos aprašytos Sutarties projekte (pirkimo sąlygų 4 priedas).
                    --------------------------------------------------------------------



	
Pirkimo sąlygų

	1 priedas




Trakų rajono savivaldybės administracijai
PASIŪLYMAS
DĖL INŽINERINIŲ TINKLŲ, SPORTO PASKIRTIES INŽINERINIŲ STATINIŲ, KITŲ PAGALBINIŲ PASTATŲ PASKIRTIES PASTATO IR KITOS PASKIRTIES INŽINERINIŲ STATINIŲ BIRUTĖS G. 23, TRAKUOSE, STATYBOS RANGOS DARBŲ SU DARBO PROJEKTO PARENGIMU PIRKIMO

____________ Nr.______
(Data)
_____________
(Sudarymo vieta)

	Tiekėjo pavadinimas (Jeigu dalyvauja tiekėjų grupė, surašomi visi grupės narių pavadinimai: 
Atsakingasis partneris: 
Partneris Nr. 1:
Partneris Nr. 2 ir t.t.:)
	

	Tiekėjo adresas /Jeigu dalyvauja ūkio subjektų grupė, surašomi visi dalyvių adresai/
	

	Asmens, pasirašiusio pasiūlymą vardas, pavardė, pareigos
arba 
įgalioto asmens, atsakingo už pateiktą pasiūlymą vardas, pavardė, pareigos
	

	Telefono numeris
	

	Fakso numeris
	

	El. pašto adresas
	



1. Šiuo pasiūlymu pažymime, kad sutinkame su visomis pirkimo sąlygomis, nustatytomis ir paskelbtomis:
1) skelbime apie pirkimą, paskelbtame https://viesiejipirkimai.lt Lietuvos Respublikos viešųjų pirkimų įstatymo nustatyta tvarka;
2) šiose konkurso sąlygose;
3) kituose pirkimo dokumentuose (jų paaiškinimuose, papildymuose, jei tokių bus).
2. Teikdami šį pasiūlymą, mes patvirtiname, kad į mūsų siūlomą kainą įskaityti visi tiekėjo mokami mokesčiai ir visos tiekėjo patiriamos su pirkimo sutarties vykdymu susijusios išlaidos, ir kad mes prisiimame riziką už visas išlaidas, kurias, teikdami pasiūlymą ir laikydamiesi konkurso sąlygose nustatytų reikalavimų, privalėjome įskaičiuoti į pasiūlymo kainą.
3. Mes siūlome šią Darbų kainą:
	Inžinerinių tinklų, sporto paskirties inžinerinių statinių, kitų pagalbinių pastatų paskirties pastato ir kitos paskirties inžinerinių statinių Birutės g. 23, Trakuose, statybos rangos darbai su darbo projekto parengimu

	Pasiūlymo kaina be PVM
	................................................ Eur (skaičiais ir žodžiais)

	PVM ......... %
(įrašyti PVM dydžio procentinę išraišką)
	................................................ Eur (skaičiais ir žodžiais)

	Bendra pasiūlymo kaina su PVM
	................................................ Eur (skaičiais ir žodžiais)



Tiekėjas taikomo PVM dydį įrašo pats.
Darbų kaina perkeliama iš užpildyto įkainotos veiklų sąrašo (pirkimo dokumentų 2 priedas, „Excel” formatas), kuris pateikiamas kartu su pasiūlymu. 

Jei suma skaičiais neatitinka sumos žodžiais, teisinga laikoma suma žodžiais.
Pastabos: 
1) tiekėjo, tiekėjų grupės partnerių ir subtiekėjų bendra numatomų atlikti darbų vertė turi atitikti bendrą pasiūlymo kainą Eur su PVM;
2) kainos pasiūlyme nurodomos suapvalintos, paliekant du skaitmenis po kablelio;
3) tais atvejais, kai pagal galiojančius teisės aktus tiekėjui nereikia mokėti PVM, tiekėjas atitinkamų skilčių nepildo ir nurodo priežastis, dėl kurių PVM nemoka.

4. Teikdami šį pasiūlymą, mes patvirtiname, kad siūlomi darbai atitinka techninėje specifikacijoje (projekte) ir pirkimo dokumentuose nustatytus reikalavimus.

5. Informacija apie kiekvieno tiekėjų grupės partnerio savo jėgomis numatomų atlikti darbų dalies vertę (pildoma, kai pasiūlymą pateikia tiekėjų grupė):
	Eil. Nr.
	Partnerio pavadinimas
	Numatomi atlikti darbai 
	Partnerio darbų dalies vertė pasiūlymo kainoje

	
	
	
	Eur su PVM
	Proc.

	
	
	
	
	

	
	
	
	
	

	Iš viso:
	
	



6. Informacija apie visus tiekėjo pirkimo sutarties vykdymui pasitelkiamus trečiuosius asmenis:
· informacija apie subtiekėjus ir/ar ūkio subjektus, kurių pajėgumais remiamasi:
	Eil. Nr.
	Trečiojo asmens (subtiekėjo ar ūkio subjekto) pavadinimas, kodas ir adresas
	Subtiekėjas* (pažymėti X, jei taikoma)
	Ūkio subjektas, kurio pajėgumais remiamasi**
(pažymėti X,  jei taikoma)
	Numatomi atlikti darbai (trumpas aprašymas)
	Pirkimo sutarties dalis (procentais) pasiūlymo kainoje, kuriai ketinama pasitelkti trečiuosius asmenis

	
	
	
	
	
	

	
	
	
	
	
	

	
	Iš viso:
	



· informacija apie visus specialistus pagal pirkimų sąlygų 3.11 p. 3 lentelės tiekėjo darbuotojus, ir kvazisubtiekėjus*** (jei tokių yra):
	Eil. Nr.
	Vardas ir pavardė
	Specialisto dabartinė darbovietė
	Numatomi atliktai darbai/pareigos įgyvendinant sutartį

	1.
	
	
	

	2.
	
	
	

	3.
	
	
	

	4.
	
	
	

	
	
	
	



Pastabos:
* Subtiekėjas, kurio pajėgumais tiekėjas nesiremia – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.
** Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.
***Kvazisubtiekėjas – specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu.
7. Šiame pasiūlyme yra pateikta ši konfidenciali informacija (pildyti tuomet, jei bus pateikta konfidenciali informacija):
	Eil. Nr.
	Pateikto dokumento ,,Konfidencialu“ pavadinimas
	Argumentai, kodėl informacija laikytina konfidencialia

	
	
	

	
	
	



Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus.
Pastabos:
1. Dalyvis, nurodantis konfidencialią informaciją, privalo vadovautis Viešųjų pirkimų įstatymo 20 straipsnio 2 dalies nuostatomis bei Viešųjų pirkimų tarnybos paaiškinimais, paskelbtais informaciniame leidinyje „Konfidencialumas viešuosiuose pirkimuose“ (https://klausk.vpt.lt/hc/lt/articles/360016524160-Kofidencialumas-vie%C5%A1uosiuose-pirkimuose).
2. Dalyvis pilnai atsako už tai, kad jo pateiktame pasiūlyme nurodyta konfidenciali (neskelbtina) arba komercinę (gamybinę) paslaptį turinti informacija nepažeidžia Viešųjų pirkimų įstatyme įtvirtintų skaidrumo principų, draudžiančių nepagrįstai riboti teisę susipažinti su nekonfidencialia viešojo pirkimo informacija.
3. Jei dalyvis šios lentelės neužpildo ir (ar) failo (bylos) pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos.
8. [bookmark: _Hlk106703248]Pasirašydami šį pasiūlymą, tvirtintiname, kad:
· esame susipažinę su pirkimo dokumentais, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp perkančiosios organizacijos ir tiekėjo susiklostantiems santykiams, kylantiems iš šio pirkimo ir (ar) susijusiems su šiuo pirkimu;
· tuo atveju, jei mūsų pasiūlymas laimės šį viešąjį pirkimą, įsipareigojame pirkimo sutartyje numatytus darbus ir su darbais susijusias paslaugas atlikti per šiose konkurso sąlygose nurodytą terminą;
· pasiūlymo dokumentuose pateikti duomenys ir informacija yra teisinga ir apima viską, ko reikia tinkamam sutarties įvykdymui;
· dokumentų skaitmeninės kopijos ir elektroninėmis priemonėmis pateikti duomenys yra tikri;
· jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajai organizacijai, kad pirkimo sutartį vykdys tik tokią teisę turintys asmenys.

9. Kartu su pasiūlymu pateikiami šie dokumentai:
	Eil. Nr.
	Dokumentų pavadinimai

	
	

	
	



10. Pasiūlymas galioja iki pirkimo dokumentuose nurodyto termino pabaigos, t. y. 3 mėn. nuo pasiūlymų pateikimo termino pabaigos.


	
	
	
	
	

	Pareigos
	
	Parašas
	
	Vardas ir pavardė



__________________________

	XI skyrius.  Pavyzdinės sąskaitų formos


	Pirkimo sąlygų

	2 priedas



[bookmark: _Hlk179303431][bookmark: _Hlk184118953]ĮKAINOTOS VEIKLOS SĄRAŠAS

[bookmark: _Hlk126920406]INŽINERINIŲ TINKLŲ, SPORTO PASKIRTIES INŽINERINIŲ STATINIŲ, KITŲ PAGALBINIŲ PASTATŲ PASKIRTIES PASTATO IR KITOS PASKIRTIES INŽINERINIŲ STATINIŲ BIRUTĖS G. 23, TRAKUOSE, STATYBOS RANGOS DARBAI SU DARBO PROJEKTO PARENGIMU

Atskirai prie pirkimo sąlygų pridedamas „Excel“ dokumentas, kurį tiekėjas užpildo ir pateikia kartu su pasiūlymu.





[bookmark: _Hlk184119686]
	
Pirkimo sąlygų

	3 priedas




TECHNINIS PROJEKTAS 

„INŽINERINIŲ TINKLŲ, SPORTO PASKIRTIES INŽINERINIŲ STATINIŲ, KITŲ PAGALBINIŲ PASTATŲ PASKIRTIES PASTATO IR KITOS PASKIRTIES INŽINERINIŲ STATINIŲ BIRUTĖS G. 23, TRAKŲ MIESTE, STATYBOS PROJEKTAS“
NR. 22-PP.24031-TP
(rengėjas UAB „APLAN“):

pridedama atskiru dokumentu


[bookmark: _Hlk184119792]
	
Pirkimo sąlygų

	4 priedas






SUTARTIES PROJEKTAS
Pridedamas atskiru dokumentu
[bookmark: _Hlk184119905]

Pirkimo sąlygų 
5 priedas

EUROPOS BENDRASIS VIEŠŲJŲ PIRKIMŲ DOKUMENTAS
pridedama pdf ir xml formatais




Pirkimo sąlygų 
6 priedas

ATLIKTŲ DARBŲ SĄRAŠAS

	Eil. Nr.
	Objekto pavadinimas
	Darbų pradžios ir pabaigos datos
	Per paskutinius 5 metus iki pasiūlymo pateikimo termino pabaigos savo jėgomis atliktų 
vieno kompleksinio teritorijos sutvarkymo objekto naujos statybos ir (ar) rekonstravimo, apimančius sporto paskirties ir (ar) kitos paskirties inžinerinių statinių statybą darbų vertė Eur be PVM
	Per paskutinius 5 metus iki pasiūlymo pateikimo termino pabaigos savo jėgomis atliktų darbų vieno kompleksinio teritorijos sutvarkymo objekto naujos statybos ir (ar) rekonstravimo, apimančius sporto paskirties ir (ar) kitos paskirties inžinerinių statinių statybą aprašymas 
	Užsakovas, jo atsakingas asmuo ir kontaktinė informacija
	Tinkamai įvykdytus darbus įrodantis dokumentas (būtina pridėti prie sąrašo ir nurodyti pridedamą dokumentą šiame stulpelyje)

	1
	2
	3
	4
	5
	6
	7

	1.
	[Nurodomas objekto pavadinimas]
	[Nurodomos darbų pradžios ir pabaigos datos]
	[Nurodoma atliktų darbų vertė Eur be PVM]
	[Nurodoma:
- statybos rūšis (nauja statyba ar rekonstravimas) ir statinių paskirtis;
- aprašomi atlikti darbai, kartu pateikiant aprašymą apie svarbiausius atliktus darbus, kurie nurodyti kvalifikacijos reikalavime (pirkimo sąlygų 3.11 p. 3 lentelės 2 eil.)] 
	[Nurodomas užsakovas ir jo už objektą atsakingo asmens kontaktinė informacija]
	[Nurodomas užsakovo pažymos pavadinimas, data ir numeris]

	2.
	
	
	
	
	
	

	...
	
	
	
	
	
	



PASTABOS:
1. Prie šio sąrašo pridedama užsakovo pažyma apie tai, kad svarbiausių darbų atlikimas ir galutiniai rezultatai buvo tinkami.
2. Pasiūlymas atmetamas, jei tiekėjas apie nustatytų reikalavimų atitikimą pateikia melagingą informaciją, kurią perkančioji organizacija gali įrodyti bet kokiomis teisėtomis priemonėmis.

__________________________________		________			__________________
(įgalioto asmens pareigos)			(parašas)			(vardas ir pavardė)
